Document ID: 32007D0015

32007D0015
L 007/30
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 22 декември 2006 година
относно одобряване на мониторингови планове за откриването на остатъци или субстанции в живи животни и животински продукти, съгласно Директива 96/23/EО на Съвета, изпратени от България и Румъния
(нотифицирано под номер C(2006) 6815)
(текст от значение за ЕИП)
(2007/15/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/23/EО на Съвета от 29 април 1996 г. относно мерките за мониторинг на някои субстанции и остатъци в живи животни и животински продукти и за отмяна на директиви 85/358/EИО и 86/469/EИО, и решения 89/187/EИО и 91/664/EИО (1), и по-специално втора алинея от член 8, параграф 1 от нея,
като има предвид, че:
(1)
Директива 96/23/EО определя мерките за мониторинг на някои субстанции и остатъци в живи животни и животински продукти и предвижда държавите членки да представят техните мониторингови планове за откриването на остатъци или субстанции на Комисия за одобрение („мониторингови планове“).
(2)
Тъй като България и Румъния ще се присъединят към Общността на 1 януари 2007 г., те са представили на Комисията за одобрение мониторингови планове.
(3)
Тези мониторингови планове отговарят на изискванията на Директива 96/23/EО и затова следва да бъдат одобрени.
(4)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Мониторинговият план за откриването на остатъци или субстанции, както е предвидено в член 5, параграф 1 от Директива 96/23/EО, представен от България на Комисията на 25 април 2006 година, е одобрен.
Член 2
Мониторинговият план за откриването на остатъци или субстанции, както е предвидено в член 5, параграф 1 от Директива 96/23/EО, представен от Румъния на Комисията на 20 март 2006 г., е одобрен.
Член 3
Настоящото решение се прилага, при условие че Договорът за присъединяване на България и Румъния влезе в сила и от датата, на която последният влезе в сила.
Член 4
Адресати на настоящото решение са държавите-членки.
Съставено в Брюксел на 22 декември 2006 година.

Labels: 17
0
3
6
18